সৌরভ গঙ্গোপাধ্যায়
তিনি প্রথম জীবনে স্কুল ও রাজ্যের হয়ে ক্রিকেট খেলা শুরু করেন ক্রিকেট জীবনের বিভিন্ন ক্ষেত্রে সাফল্য পেতে থাকেন তিনি। তিনি তাঁর জীবনের প্রথম একদিনের আন্তজার্তিক ম্যাচ খেলেন ১১ই জানুয়ারী, ১৯৯২ সালে। কিন্তু তিনি সেই অভিষেক ম্যাচে মাত্র তিন (৩) রান করেন, যার ফলে তিনি সঙ্গে সঙ্গে দল থেকে বাদ পড়েন। তার পরে ১৯৯৩-১৯৯৪ এবং ১৯৯৪-১৯৯৫ সালের রঞ্জি ট্রফিতে চমৎকার সাফল্য লাভ করেন যার ফলে তিনি আবার ১৯৯৬-এর ইংল্যান্ড সফরের জন্য খেলার সুযোগ পান। এরপরে সেই সফরেই তিনি তার জীবনের প্রথম টেষ্ট খেলেন ২০ই জুন, ১৯৯৬ সালে ইংল্যান্ডের বিরুদ্ধে। তিনি সেই সফরে উল্লেখযোগ্য সাফল্য অর্জন করেছিলেন।
শান্তা রংগস্বামী
শান্তা রংগস্বামী (জন্ম ১ জানুয়ারী ১৯৫৪, মাদ্রাজ) একজন ভারতীয় প্রাক্তন মহিলা ক্রিকেটার। উনি ভারতের হয়ে ১৯৭৬ থেকে ১৯৯১ পর্যন্ত ১৬টি টেস্ট খেলেছেন, যার মধ্যে ১২টিতে উনি অধিনায়কত্ব করেন। শান্তার নেতৃত্বে ভারত নভেম্বর ১৯৭৮ এ পাটনার মঈন-উল-হক স্টেডিয়ামে ওয়েস্ট ইন্ডিজের বিরুদ্ধে প্রথম টেস্ট জয় লাভ করে। উনি ১৯৮১ - ১৯৮৬ এর মধ্যে ১৯টি একদিনের আন্তর্জাতিকেও খেলেন, যার মধ্যে ১৬টিতে উনি অধিনায়কত্ব করেন।